Τζόυς Κάλπεπερ

Η Ιοκάστη «**Τζόις**» **Κάλπεπερ**, από το Όξον Χόαθ ( –  ) ήταν η μητέρα της Αικατερίνης Χάουαρντ, της 5ης βασιλικής συζύγου του Ερρίκου Η΄ Τυδώρ .
μικρογραφία|Το Όξον Χόαθ, επεκταμένο από το αρχικό αρχοντικό που κτίστηκε από την οικογένεια Κάλπεπερ.

## Καταγωγή
Η Τζόις Κάλπεπερ, γεννημένη πριν από το 1480, ήταν κόρη του σερ Ριχάρδου Κάλπεπερ (απεβ. 4 Οκτωβρίου 1484) και της 2ης συζύγου του, λαίδης Ισαβέλλας Γουόρσλεϋ (γενν.  – 18 Απριλίου 1527), κόρη του Ότεγουελ Γουόρσλεϋ από το Σάουθγουορκ του Σάρεϋ και της Ρόουζ Τρέβορ.

Ονομάζεται επίσης Ιοκάστη  ή Ιοκόσα.

Η Τζόυς Κάλπεπερ είχε έναν αδελφό, τον Θωμά Κάλπεπερ (να μην συγχέεται με τον Θωμά Κάλπεπερ που υποτίθεται ότι είχε σχέση με την κόρη της Αικατερίνη Χάουαρντ) (1484 – 7 Οκτωβρίου 1492), και μία μικρότερη αδελφή, τη Μαργαρίτα. Η Τζόις και η Μαργαρίτα ήταν συγκληρονόμοι του αδελφού τους, Θωμά Κάλπεπερ, το 1492.  Έχει ειπωθεί λανθασμένα, ότι η Τζόυς Κάλπεπερ είχε μία άλλη αδελφή, την Ελισάβετ,  που παντρεύτηκε τον μεγαλύτερο γιο της Τζόυς, σερ Ιωάννη Λη (1520–1564). Ωστόσο, μόνο η Τζόυς και η Μαργαρίτα κατονομάζονται ως συγκληρονόμοι του αδελφού τους, Θωμά, στη post mortem έρευνα που διεξήχθη μετά το τέλος του,  και φαίνεται σαφές ότι η Μαργαρίτα ήταν η μόνη αδελφή της Τζόυς Κάλπεπερ από τον γάμο της μητέρας της με τον σερ Ριχάρδο Κάλπεπερ. Η Μαργαρίτα παντρεύτηκε πρώτα τον Ριχάρδο Γουέλμπεκ, δόκιμο ιππότη (esquire), με τον οποίο απέκτησε έναν γιο, τον Ιωάννη Γουέλμπεκ. Μετά το τέλος του Ριχάρδου Γουέλμπεκ, η Μαργαρίτα Κάλπεπερ παντρεύτηκε τον Γουλιέλμο Κότον, διάσημο ηθοποιό. 

Μετά το τέλος του σερ Ριχάρδου Κάλπεπερ, η μητέρα της Τζόυς, Ισαβέλλα, παντρεύτηκε τον σερ Ιωάννη Λη (απεβ. 17 Αυγούστου 1523) από το Στόκγουελ (στο Λάμπεθ) και το Λέβεχερστ του Σάρεϋ, τον μεγαλύτερο γιο του Ραλφ Λη, esquire, και της Ελισάβετ Λάνγκλεϋ, κόρης του Ερρίκου Λάνγκλεϋ, με τον οποίο λέγεται ότι απέκτησε έναν γιο, τον Ιωάννη Λη, και μία κόρη, την Τζόυς Λη. 

## Οικογένεια
Πριν από το 1492, η Τζόυς Κάλπεπερ παντρεύτηκε τον Ραλφ Λη (απεβ. 6 Νοεμβρίου 1509), esquire, τον νεότερο αδελφό του θετού πατέρα της, σερ Ιωάννη Λη (απεβ. 17 Αυγούστου 1523). Ο Ραλφ Λη ήταν Θησαυροφύλακας του Ίννερ Τεμπλ το 1505-6, οπότε μοιραζόταν ένα δωμάτιο με τον μεγαλύτερο αδελφό του, σερ Ιωάννη Λη. Κατά τον 1ο της γάμο, η Τζόυς ήταν 12 ετών.  Με τον Ραλφ Λη, η Τζόυς Κάλπεπερ είχε δύο γιους και τρεις κόρες: 

* σερ Ιωάννη Λη (1502–1564). Ο Λη ήταν μεταξύ εκείνων που χρίστηκαν ιππότες (ως «Ιωάννης α Λη») στις 2 Οκτωβρίου 1553, την επομένη της στέψης της βασίλισσας Μαρίας Α΄ της Αγγλίας.  Με τη σύζυγό του, Ελισάβετ, της οποίας το επώνυμο είναι άγνωστο, ο Λη απέκτησε μία κόρη, την:
** Αγνή Λη (απεβ. πριν από το 1590), που παντρεύτηκε (1) τον σερ Θωμά Πάστον (π. 1515 – 4 Σεπτεμβρίου 1550), έναν κύριο του Ιδιαίτερου Θαλάμου του βασιλιά Ερρίκου Η΄, τον 4ο (αλλά 3ο επιζώντα) γιο του σερ Γουλιέλμου Πάστoν (π. 1479 – 1554) και της Μπρίτζετ Χέιντον, και έπειτα (2) τον Έντουαρντ ΦιτςΤζέραλντ (17 Ιανουαρίου 1528 – 1597), έναν νεότερο αδελφό του Τζέραλντ ΦιτςΤζέραλντ 11ου κόμη του Κίλντερ (1525–1585), με τον οποίο ήταν η μητέρα του:
*** Τζέραλντ ΦιτςΤζέραλντ 14ου κόμη του Κίλντερ.  

:Ο Λη ήταν στο σπίτι του καρδινάλιου Γούλσεϋ ως νέος, είχε ταξιδέψει στην Ιερουσαλήμ πριν από το 1538, ήταν φυλακισμένος στον Πύργο εκείνη τη χρονιά, βρισκόταν στην Αμβέρσα τον Σεπτέμβριο του 1561, και ήταν φίλος του σερ Θωμά Γκρέσαμ. Σύμφωνα με τον Γκρέσαμ, ο Λη ήταν «ο άνθρωπος που με διατήρησε, όταν η βασίλισσα Μαρία Α΄ ανέλαβε το στέμμα».  Το 1541 ο Λη κλήθηκε ενώπιον του Ιδιαιτέρου Συμβουλίου για να λογοδοτήσει για δύο επαφές, που είχε με τον καρδινάλιο Πολ ,ενώ βρισκόταν στην ήπειρο.  Σύμφωνα με τον Γουόρνικ, η ετεροθαλής αδελφή του Λη, η βασιλική σύζυγος Αικατερίνη Χάουαρντ, είχε κάποτε «απελευθερώσει από τη φυλακή τον συγγενή της Ιωάννη Λεγκ»,  και φαίνεται πιθανό ότι σε αυτή την περίπτωση η Αικατερίνη άσκησε την επιρροή της υπέρ του Λη. Ο Λη είναι ίσως περισσότερο γνωστός για μία διαμάχη με τον συγγενή του, Ερρίκο Χάουαρντ κόμη του Σάρεϋ. Στις 13 Ιουλίου 1542 ο Χάουαρντ παραδόθηκε στις «επικίνδυνες φυλακές» του Στόλου από το Ιδιαίτερο Συμβούλιο, επειδή είχε χτυπήσει τον Λη. Τρεις εβδομάδες αργότερα, ο Χάουαρντ συναντήθηκε με τον Ερρίκο Η΄, και αφού υπέγραψε εγγύηση στις 5 Αυγούστου ύψους 10.000 μάρκων για να εγγυηθεί την καλή του συμπεριφορά προς τον Λη, αφέθηκε ελεύθερος.  Σύμφωνα με τον Μπέργκον, ο ίδιος ο Λη στη συνέχεια παραδόθηκε στον Στόλο τον Αύγουστο του 1547, αφέθηκε ελεύθερος αφού υπέγραψε εγγύηση ύψους 2.000 λιρών, για να εγγυηθεί την καλή του συμπεριφορά, και φυλακίστηκε ξανά τον Νοέμβριο του ίδιου έτους, και στις δύο περιπτώσεις για άγνωστους λόγους.  Ο Λη συνέταξε την τελευταία του διαθήκη στις 30 Απριλίου 1563, στην οποία πρόσθεσε έναν κωδίκελο στις 14 Μαρτίου 1564. Η διαθήκη επικυρώθηκε στις 5 Φεβρουαρίου 1566.  Ο κύριος κληρονόμος του Λη ήταν ο ανιψιός του, Ιωάννης Λη (απεβ. 19 ή 20 Ιανουαρίου 1576), γιος του αδελφού του Ραλφ (απεβ. πριν από το 1563). Αν και ο Λη κληροδότησε στη σύζυγό του, Ελισάβετ, μία ετήσια σύνταξη, η διαθήκη αποκαλύπτει ότι είχε πάρει νωρίτερα διαζύγιο «για ορισμένους επαρκείς λόγους».  Ο Λη απεβίωσε το 1564, και τάφηκε στην εκκλησία της Αγίας Μαργαρίτας στο Λόθμπουρυ. Ο Στόου έχει διατηρήσει την επιτύμβια επιγραφή του, η οποία αναφέρει ότι ήταν «γνωστός σε διάφορες χώρες /  Ένας άξιος ιππότης, πολύ αγαπητός στον πρίγκιπά του». 
* Ραλφ Λη (απεβ. πριν από το 1563), νυμφεύτηκε τη Μαργαρίτα Άιρλαντ, κόρη του Γουλιέλμου Άιρλαντ, επιτρόπου, και μαζί της απέκτησε έναν γιο, τον:
** Ιωάννη Λη (απεβ. στις 19 ή 20 Ιανουαρίου 1576), επιτρόπου, που νυμφεύτηκε τη Μάρτζερι Σόντερς, και μία κόρη, τη:
** Φραγκίσκη, που παντρεύτηκε τον Εδουάρδο Μόργκαν. Όπως σημειώθηκε παραπάνω, ο γιος του Ραλφ Λη, Ιωάννης, ήταν κληρονόμος του θείου του, σερ Ιωάννη Λη (1502–1564). Μετά το τέλος του Ιωάννη Λη το 1576, η χήρα του, Μάρτζερι, παντρεύτηκε, πριν από το 1580, τον σερ Γουλιέλμο Κίλιγκρου, με τον οποίο απέκτησε έναν γιο, τον Ροβέρτο Κίλιγκρου, και δύο κόρες, την Αικατερίνη Κίλιγκρου, η οποία παντρεύτηκε τον σερ Θωμά Τζέρμιν, και την Ελισάβετ Κίλιγκρου, η οποία παντρεύτηκε τον σερ Μωρίς Μπέρκλεϋ. 
* Ισαβέλλα Λη (απεβ. 16 Φεβρουαρίου 1573), παντρεύτηκε (1) τον σερ Εδουάρδο Μπέιντον (απεβ. 27 Νοεμβρίου 1544), και απέκτησε δύο γιους και μία κόρη, (2) τον σερ Ιάκωβο Σταμπ (απεβ. 29 Απριλίου 1563) και (3) τον Θωμά Στάφορντ, ιππότη. 
* Τζόυς Λη, παντρεύτηκε τον Ιωάννη Στάνεϋ, διάσημο σχεδιαστή μόδας.
* Μαργαρίτα Λη, παντρεύτηκε έναν σύζυγο με το επώνυμο Ράις.

Ο Ραλφ Λη απεβίωσε στις 6 Νοεμβρίου 1509,  και η Τζόυς Κάλπεπερ παντρεύτηκε τον λόρδο Εδμόνδο Χάουαρντ, και απέκτησε τρεις γιους και τρεις κόρες:
* Ερρίκος Χάουαρντ, esquire.
* σερ Kάρολος Χάουαρντ, ο οποίος προκάλεσε τη δυσαρέσκεια του Ερρίκου Η΄, επειδή ερωτεύτηκε τη Μαργαρίτα Ντάγκλας, μετέπειτα κόμισσα του Λένοξ, ενώ η Μαργαρίτα υπηρετούσε ως πρώτη κυρία επί των τιμών της αδελφής του Καρόλου, βασιλικής συζύγου Αικατερίνης Χάουαρντ.
* Μαργαρίτα Χάουαρντ (π. 1515 - 10 Οκτωβρίου 1571), παντρεύτηκε τον σερ Θωμά Άρουντελ από το Κάστρο Γουόρντουρ, αποκεφαλίστηκε στον Τάουερ Χιλ στις 26 Φεβρουαρίου 1552, και απέκτησε μαζί του δύο γιους, τον:
** σερ Μαυθαίο Άρουντελ (απεβ. 24 Δεκεμβρίου 1598) από το Κάστρο Γουόρντουρ, και τον:
** Κάρολο Άρουντελ (απεβ. 1587), και δύο κόρες, τη:
** Δωροθέα, που παντρεύτηκε τον σερ Ερρίκο Γουέστον, και την:
** Ιωάννα, που παντρεύτηκε τον σερ Γουλιέλμο Μπέβιλ.
* Αικατερίνη Χάουαρντ, παντρεύτηκε τον Ερρίκο Η΄ Τυδώρ, αλλά δεν είχε παιδιά.
* σερ Γεώργιος Χάουαρντ (π. 1525 – 1580).
* Μαρία Χάουαρντ, παντρεύτηκε τον Εδμόνδο Τράφορντ.

## Το τέλος
Η Τζόυς Κάλπεπερ ζούσε το 1527. Πιστεύεται ότι απεβίωσε π. το 1528.

Μετά το τέλος της Τζόυς Κάλπεπερ, ο λόρδος Εδμόνδος Χάουαρντ νυμφεύτηκε σε 2ο γάμο, τη Δωροθέα Τρόυς, κόρη του Θωμά Τρόυς του Χάμσιρ και χήρα του σερ Γουλιέλμου Γιούβντεϊλ (απεβ. 1529), και 3ο γάμο, πριν από τις 12 Ιουλίου 1537, με τη Μαργαρίτα Μάντεϋ, κόρη του σερ Ιωάννη Μάντεϋ, λόρδου Δημάρχου του Λονδίνου, και χήρα του Νικολάου Τζένινγκς, αλλά δεν απέκτησε παιδιά από κανέναν από τους δύο γάμους.

## Παραπομπές


Κατηγορία:Οικογένεια Χάουαρντ (αγγλική αριστοκρατία)